Hell Punishment For Women Only Why?
گناہ ثواب اور جنت و جہنم کے داخلے کے لیے معیار کے معاملے میں مرد و عورت میں فرق نہیں۔ یہ اصولی آیت دیکھیے سو اُن کے پروردگار نے اُن کی یہ دعا اِس طرح قبول فرمائی کہ مرد ہو یا عورت، میں تم میں سے کسی عمل کرنے والے کا کوئی عمل ضائع نہ کروں گا۔تم سب آپس میں ایک ہی ہو۔ لہٰذا جنھوں نے ہجرت کی ہے اور جو اپنے گھروں سے نکالے گئے ہیں اور میری راہ میں ستائے گئے اور (میرے لیے) لڑے اور مارے گئے ہیں، اُن کے گناہ میں اُن سے دور کر دوں گااور اُن کو ضرورایسے باغوں میں داخل کروں گا جن کے نیچے نہریں بہتی ہوں گی۔ یہ اللہ کے ہاں سے اُن کی جزا ہے اور بہترین جزا تو اللہ ہی کے پاس ہے۔ جھنم کی وعید عمل کی نوعیت دیکھ کر دی جاتی ہے چاہے یہ عمل مرد کرے یا عورت۔ چنانچہ زانی اور زانیہ اور چور اور چورنی دونوں کے لیے دنیا میں بھی ایک ہی سزا بیان ہوئی ۔ یہی معاملہ آخرت میں بھی ہوگا۔